b"\n_START_ARTICLE_\nFlavi Claudi Constant\xc3\xad\n_START_SECTION_\nCarrera militar\n_START_PARAGRAPH_\nEra el segon fill de Constant\xc3\xad el Gran i el primer del seu matrimoni amb Fl\xc3\xa0via Maximiana Fausta. Nascut a l'actual Arle, el 16 de febrer del 316 fou educat en el cristianisme. Un any despr\xc3\xa9s va ser nomenat c\xc3\xa8sar, t\xc3\xadtol que l'acreditava com a successor al tron. _NEWLINE_Quan va n\xc3\xa9ixer el seu pare era emperador de la meitat occidental de l'Imperi Rom\xc3\xa0. Amb nom\xc3\xa9s set anys, el 323, va estar present en la campanya contra els s\xc3\xa0rmates. Un any despr\xc3\xa9s, amb la vict\xc3\xb2ria sobre Licini I a Cris\xc3\xb2polis, el seu pare va esdevenir emperador \xc3\xbanic de tot l'imperi. Als deu anys Constant\xc3\xad II va ser nomenat comandant de la G\xc3\xa0lia, en substituci\xc3\xb3 del seu germ\xc3\xa0 Crisp. En una inscripci\xc3\xb3 datada en el 330 el seu nom apareix amb l'ep\xc3\xadtet Alamannicus, per tant \xc3\xa9s probable que els seus generals obtinguessin una vict\xc3\xb2ria contra els alamans. La seva carrera militar continuava quan el seu pare el va ascendir a comandant de camp durant la campanya del 332 contra els gots."